open-index/open-wikipedia-markdown huggingface dataset:
சிறீபால் சிங் யாதவ்

**சிறீபால் சிங் யாதவ்** (*Sripal Singh Yadav*) என்பவர் இந்திய அரசியல்வாதி ஆவார். இவர் ஜனதா தளம் கட்சியின் உறுப்பினர் ஆவார். இவர் இந்திய நாடாளுமன்றத்தின் கீழவையான மக்களவை உறுப்பினராக உத்தரப்பிரதேசம் சம்பல் மக்களவைத் தொகுதியிலிருந்து 1989 மற்றும் 1991ஆம் ஆண்களில் நடைபெற்ற தேர்தல்களின் வாயிலாகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:1942 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:பதாயூன் மாவட்ட நபர்கள்
தேசிய உணவுக் கணக்கெடுப்பு

**தேசிய உணவுக் கணக்கெடுப்பு** (*National Food Survey-India*) என்பது மும்பையில் உள்ள ஐஎம்ஆர்பி பன்னாட்டு அமைப்பின் மூலம் ஆண்டுக்கு இருமுறை இந்தியா முழுவதும் நடத்தப்படும் நகர்ப்புற  உணவுப் பழக்கம் மற்றும் நுகர்வு பற்றிய ஆய்வாகும். 1991ஆம் ஆண்டு துவங்கிய இந்தத் தேசிய உணவுக் கணக்கெடுப்பின் கடைசிச் சுற்று கணக்கெடுப்பு 2021ஆம் ஆண்டு நடத்தப்பட்டது. 

தேசிய உணவுக் கணக்கெடுப்பு என்பது வகைகளின் அடிப்படையில் மிகவும் விரிவான ஆய்வாகும். இது உணவு மற்றும் தகவல், உணவிவின் வகை, கொள்முதல் நடத்தை பற்றிய அடிப்படைத் தகவலை வழங்குகிறது. இந்த உணவுக் கணக்கெடுப்பு காலை உணவு தொடங்கி தானியங்கள், உண்ணத் தயாரான உணவுகள் வரையிலான 55 வெவ்வேறு தயாரிப்பு வகைகளின் தகவல்களைச் சேகரித்து, வகை,  ஊடுருவல், விருப்பம், வணிகத் தேர்வு, சோதனை மற்றும் பயன்பாடு, சில உணவை ஏற்றுக்கொள்வதில் உள்ள தடைகள் போன்ற மாறிகள் பற்றிய தகவல்களை வழங்குகிறது. இந்த ஆய்வில் உணவுத் தொடர்பாக வெகுஜன தொடர்பு ஊடகம் சமையலறை தொடர்பான மாறிகளின் தாக்கங்களையும் ஆய்விற்கு உட்படுத்துகிறது.

உணவுக் கணக்கெடுப்பு என்பது ஐக்கிய இராச்சிய அரசாங்கத்தால் நடத்தப்பட்ட இதே போன்று பெயரிடப்பட்ட அரசாங்க சமூக கணக்கெடுப்பிலிருந்து வேறுபட்டது என்பதை நினைவில் கொள்ளவேண்டும். இது ஐக்கிய இராச்சிய தேசிய உணவுக் கணக்கெடுப்பைப் போலல்லாமல், பொருளாதாரத் திட்டமிடலுக்கான தகவலை வழங்காது, உணவு விற்பனையாளர்களுக்கான ஆராய்ச்சிக்குத் தகவலாக உள்ளது.

## மேற்கோள்கள்

பகுப்பு:இந்தியாவில் மக்கள்தொகையியல்
பகுப்பு:உணவு தொடர்பான குறுங்கட்டுரைகள்
இந்திய மாநிலங்கள் மற்றும் ஒன்றிய பிரதேசங்களின் கருவுறுதல் விகிதப் பட்டியல்

**இந்திய மாநிலங்கள் மற்றும் ஒன்றிய பிரதேசங்களின் கருவுறுதல் விகிதப் பட்டியல்** (*List of states and union territories of India by fertility rate*) என்பது இந்திய மாநிலங்கள் மற்றும் ஒன்றிய பிரதேசங்களில் ஒவ்வொரு பெண்ணுக்கும் பிறந்த குழந்தைகளின் எண்ணிக்கையின் அடிப்படையிலான பட்டியல் இது. பெரும்பாலான இந்திய மாநிலங்களில், கருவுறுதல் விகிதம் 2.1 என்ற மாற்று அளவைக் காட்டிலும் மிகக் குறைந்துள்ளது. இந்திய நாடு வேகமாக மாற்று நிலையை நெருங்கி வருவதாக சமீபத்திய ஆய்வுகள் காட்டுகின்றன. 2017ல் இந்தியாவின் மொத்த கருவுறுதல் விகிதம் 2.2 ஆக இருந்தது. அதிக மக்கள்தொகை, வறுமை மற்றும் வளங்களின் மீதான திரிபு காரணமாக, ஒரு பெண்ணுக்கு 2.1 குழந்தைகள் என்ற தற்போதைய இலக்குடன் பிறப்பு விகிதத்தைக் குறைக்க இந்திய அரசாங்கம் மக்கள்தொகை கட்டுப்பாட்டு முயற்சிகளைத் தொடங்கியது. தேசிய குடும்ப சுகாதார கணக்கெடுப்பு-5இன் தரவுகளின்படி, இந்தியாவின் மொத்த கருவுறுதல் விகிதம் 2.1 என்ற மாற்று நிலைக்குக் கீழே குறைந்து, தற்போது 2.0 ஆக உள்ளது.

நாட்டின் ஒப்பீடுகள் மக்கள்தொகை குறிப்பு பணியகத்தின் தரவைப் பயன்படுத்துகின்றன.http://www.prb.org

## காட்சிப்படுத்தல்
கூகுள் சார்ட் TFR vs ஏரியா vs மக்கள் தொகை

## மேற்கோள்கள்

## மேலும் பார்க்கவும்
* இந்தியாவின் மக்கள்தொகை

பகுப்பு:கருவுறுதல்
பகுப்பு:இந்தியாவில் மக்கள்தொகையியல்
விருதுநகர் மாவட்ட கிராமங்களின் பட்டியல்

**விருதுநகர் மாவட்ட கிராமங்களின் பட்டியல்** (*List of villages in Virudhunagar district*) என்பது **[[விருதுநகர் மாவட்டம்|விருதுநகர் மாவட்டத்தில்]]** 11 ஊராட்சி ஒன்றியங்களின் கீழ் உள்ள 450 கிராமங்களைக் குறிப்பதாகும்.

## அருப்புக்கோட்டை ஒன்றியம்

* ஆமணக்குநத்தனம்
* கொப்புச்சித்தம்பட்டி
* கோவிலாங்குளம்
* குல்லூர்சந்தை
* குருந்தமடம்
* பாலவநத்தம்
* இராமானுஜபுரம்

## காரியாபட்டி ஒன்றியம்

* கல்குறிச்சி 
* மல்லாங்கிணறு 
* ஆவியூர் 
* தோணுகால் 
* வக்கணாங்குண்டு
* மந்திரி ஓடை 
* மீனாட்சிபுரம் 
* பிசிண்டி 
* குரண்டி
* மாங்குளம்
* வரலோட்டி

## நரிக்குடி ஒன்றியம்

* அழகாபுரி 
* ஆலத்தூர்
* ஆனைக்குளம்
* இலுப்பையூர்
* இசலி
* மானூர்
* திம்மாபுரம்
* வீரசோழன்
* தி. வேலங்குடி
* இருஞ்சிறை

## இராஜபாளையம் ஒன்றியம்

* சத்திரப்பட்டி
* தளவாய்புரம்
* கணபதி சுந்தர நாச்சியார் புரம்
* கிழவிக்குளம்
* கிருஷ்ணாபுரம்
* துரைசாமிபுரம்
* சோழபுரம்
* சுந்தரநாச்சியாபுரம்
* சேத்தூர்
* வத்திராயிருப்பு
* மல்லி
* மீனம்பட்டி

## சாத்தூர் ஒன்றியம்

* கஞ்சம்பட்டி
* குமாரபுரம்
* முத்தால்நாயக்கர்பட்டி
* நல்லி
* நென்மேனி
* வெங்கடாசலபுரம்

## சிவகாசி ஒன்றியம்

* ஆலமரத்துப்பட்டி
* ஆனையூர்
* சொக்கம்பட்டி
* இஞ்சார்
* எரிச்சநத்தம்
* காக்கிவாடன்பட்டி
* லட்சுமிநாராயணபுரம்
* மங்களம்
* மாரனேரி
* பள்ளபட்டி
* புதுக்கோட்டை
* செங்கமலப்பட்டி
* சித்துராஜபுரம்
* தாயில்பட்டி
* வெள்ளியபுரம்
* வெள்ளூர்
* விளாம்பட்டி
* விஸ்வநாதம் 
* ஜமீன்சல்வார்பட்டி
* நாரணபுரம்
* ராமசாமிபுரம்

## திருவில்லிபுத்தூர் ஒன்றியம்

* செட்டிகுளம்
* கீழராஜகுலராமன்
* மல்லிபுதூர்
* பி.ராமச்சந்திரபுரம்
* சாமிநாதபுரம்
* திருவண்ணாமலை

## திருச்சுழி ஒன்றியம்

* கல்லூரணி
* குலசேகரநல்லூர்
* குள்ளம்பட்டி
* பள்ளிமடம்
* பூலாங்கல்
* கீழக்குருணைக்குளம்

## வெம்பக்கோட்டை ஒன்றியம்

* ஆலங்குளம்
* அப்பயநாயக்கன்பட்டி
* ஏழாயிரம்பண்ணை
* எட்டக்காபட்டி
* காக்கிவாடன்பட்டி
* கஞ்சம்பட்டி
* மம்சாபுரம்
* மேலன்மறைநாடு
* சங்கரபாண்டியபுரம்
* சுப்ரமணியபுரம்
* தாயில்பட்டி
* வலையபட்டி
* புலிப்பாறைப்பட்டி

## விருதுநகர் ஒன்றியம்

* அழகாபுரி
* அப்பயநாயக்கன்பட்டி
* கூரைக்குண்டு
* மீசலூர்
* பவளி
* புதுப்பட்டி
* இரோசல்பட்டி
* சங்கரலிங்கபுரம்
* செங்கோட்டை
* வலையபட்டி
*பி.குமாரலிங்கபுரம்

## வத்திராயிருப்பு கெடிக்குலம்கராமம்ஒன்றியம்

* அக்கனாபுரம்
* அயன் நத்தம்பட்டி
* கான்சாபுரம்
* கோட்டையூர்
* குன்னூர்
* மகாராஜபுரம்
* சுந்தரபாண்டியம்
* வலையப்பட்டி

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
பகுப்பு:தமிழகப் பட்டியல்கள்
மாநிலங்களவைத் தேர்தல்கள் 1989

**மாநிலங்களவைத் தேர்தல்கள் 1989** (*1989 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1989ஆம் ஆண்டு பல்வேறு தேதிகளில் நடத்தப்பட்ட தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### உறுப்பினர்கள் தேர்ந்தெடுக்கப்பட்டனர்
1989-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1989-1995 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1995ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

## இடைத்தேர்தல்
கீழ்க்கண்ட இடைத்தேர்தல் 1989ஆம் ஆண்டு நடைபெற்றது.

மாநிலம் - உறுப்பினர் - கட்சி

## மேற்கோள்கள்
 
 

பகுப்பு:மாநிலங்களவைத் தேர்தல்கள்
இரத்னா பகதூர் ராய்

**இரத்னா பகதூர் ராய்** (*Ratna Bahadur Rai*) என்பவர் ஓர் இந்திய அரசியல்வாதி ஆவார். மேற்கு வங்கத்தின் டார்ஜிலிங் பகுதியினைச் சேர்ந்த இவர் இந்திய பொதுவுடைமைக் கட்சியின் (மார்க்சிஸ்ட்) உறுப்பினரர் ஆவார்.  இவர் இந்திய நாடாளுமன்றத்தின் மக்களவை உறுப்பினராக 1996 முதல் 1998 வரை பணியாற்றினார்.

## மேற்கோள்கள்

## வெளி இணைப்புகள்

* லோக்சபா இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:டார்ஜிலிங் மாவட்ட நபர்கள்
பகுப்பு:வாழும் மக்கள்
பகுப்பு:1948 பிறப்புகள்
பகுப்பு:11வது மக்களவை உறுப்பினர்கள்
பகுப்பு:மேற்கு வங்காள அரசியல்வாதிகள்
தஞ்சோங் தொக்கோங்

**தஞ்சோங் தொக்கோங்** (ஆங்கிலம்: *Tanjung Tokong*; மலாய் மொழி: *Tanjong Tokong*; சீனம்: 丹绒道光; ஜாவி: تنجوڠ توكوڠ) என்பது மலேசியா, பினாங்கு, ஜார்ஜ் டவுன் நகர்ப் பகுதியில் அமைந்துள்ள ஒரு புறநகர் குடியிருப்புப் பகுதி ஆகும். 

இந்தத் தஞ்சோங் தொக்கோங் புறநகர் குடியிருப்புப் பகுதி, பினாங்கு தீவின் வடக்கு கடற்கரையில் புலாவ் திக்குஸ் (*Pulau Tikus*) நகர்ப் பகுதிக்கு அருகில் அமைந்துள்ளது. அதே வேளையில் ஜார்ஜ் டவுன் நகர மையத்தில் இருந்து சுமார் 4 கி.மீ. (2.5 மைல்) வடமேற்கில் உள்ளது.

## பொது

இந்த நகர்ப்பகுதி 1970-ஆம் ஆண்டுகள் வரை ஒரு மீன்பிடிக் கிராமமாக இருந்தது. இருப்பினும் இங்கு பல பத்தாண்டுகளாக நகரமயமாக்கல் நடைபெற்று வருகிறது. அதனால் இங்குள்ள கடற்கரைப் பகுதியில் உயரமான கட்டடங்கள் அதிகமாய்த் தோன்றி உள்ளன.

1786-ஆம் ஆண்டில் பிரித்தானிய கடல்படைத் தளபதி பிரான்சிஸ் லைட்; பினாங்கு தீவை நிறுவுவதற்கு முன்பு இருந்தே பல காலமாக இப்பகுதியில் மக்கள் வசித்து வருகின்றனர். பினாங்கு தீவில் முதல் சீன குடியேற்றத்தின் தளமாகத் தஞ்சோங் தொக்கோங் நம்பப் படுகிறது.

தற்போது, தஞ்சோங் தொக்கோங்கின் கரையோரத்தில் நில மீட்புப் பணிகள் நடந்து வருகின்றன. அங்கு ஸ்ரீ தஞ்சோங் பினாங்கு (*Seri Tanjung Pinang*) எனும் ஒரு புதிய நகரம் உருவாக்கப்பட உள்ளது. 

2004 இந்தியப் பெருங்கடல் சுனாமியின் போது (*2004 Indian Ocean Tsunami*) தஞ்சோங் தொக்கோங் கடுமையாகப் பாதிக்கப்பட்டது. அந்த ஆழிப்பேரலை 52 உயிர்களைப் பலிகொண்டது.

## வரலாறு

18-ஆம் நூற்றாண்டின் நடுப்பகுதியில், ஜாங் லி (*Zhang Li*) என்ற பெயருடைய ஒரு சீனர் இப்போதைய தஞ்சோங் தொக்கோங்கில் ஒரு மீன்பிடி கிராமத்தை நிறுவினார். அவர் உண்மையில் சீனாவில் இருந்து சுமத்திராவுக்குப் பயணம் செய்ய நினைத்து இருந்தார். ஆனால் மோசமான கடல் அலைகள் அவரைப் பினாங்கு தீவுக்கு கொண்டு வந்துவிட்டன.  

1786-ஆம் ஆண்டில் பிரித்தானிய கடல்படைத் தளபதி பிரான்சிஸ் லைட் (*Captain Francis Light*); பினாங்கு தீவில் தரை இறங்குவதற்கு சுமார் 40 ஆண்டுகளுக்கு முன்னதாகவே தஞ்சோங் தொக்கோங்கில் ஜாங் லி தடம் பதித்து விட்டார். 

தஞ்சோங் தொக்கோங்கில் ஜாங் லியின் கல்லறை இன்றும் உள்ளது. மலேசியா மற்றும் சிங்கப்பூரில் உள்ள சீன இனத்தவர்களால் துவா பெக் காங் (*Tua Pek Kong*) எனும் குல தெய்வமாக அவர் வணங்கப் படுகிறார்.

## காட்சியகம்

File:Penang Museum historical painting L133b.jpg|1818-களில் தஞ்சோங் தொக்கோங்
File:KITLV - 80048 - Kleingrothe, C.J. - Medan - Tandjong Tokong (Tanjung Tokong) on Penang, Malaysia - circa 1910.tif|1910-களில் தஞ்சோங் தொக்கோங்
File:Tanjung Tokong, George Town, Penang.jpg|தஞ்சோங் தொக்கோங்
File:Cmglee Penang Swimming Club.jpg|தஞ்சோங் தொக்கோங் உயர்மாடிக் கட்டடங்கள்


## மேலும் காண்க
* தஞ்சோங் பூங்கா
* திக்குஸ் தீவு
* புலாவ் திக்குஸ்
* பினாங்கு நீரிணை
* ஜார்ஜ் டவுன்
* பத்து பெரிங்கி

## மேற்கோள்கள்

பகுப்பு:மலேசிய நகரங்கள்
பகுப்பு:பினாங்கு மாநிலத்தின் நகரங்கள்‎
அனில் குமார் யாதவ் (பீகார்)

**அனில் குமார் யாதவ்** (*Anil Kumar Yadav*) என்பவர் ஓர் இந்திய அரசியல்வாதி. இவர் ஜனதா தளத்தின் உறுப்பினர் ஆவார். இவர் பீகார் மாநிலம் ககாரியாவிலிருந்து இந்திய நாடாளுமன்றத்தின் கீழவையான மக்களவைக்குப் பீகாரின் கக்கரியா நாடாளுமன்றத் தொகுதியிலிருந்து 1996ஆம் ஆண்டு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:11வது மக்களவை உறுப்பினர்கள்
சம்யுக்தா சோசலிச கட்சி

**சம்யுக்தா சோசலிச கட்சி** (*Samyukta Socialist Party*), 1964 முதல் 1972 வரை இந்தியாவில் ஒரு அரசியல் கட்சியாக இருந்தது. 1964-ல் பிரஜா சோசலிச கட்சியில் ஏற்பட்ட பிளவின் மூலம் இக்கட்சி உருவாக்கப்பட்டது. 1972-ல், சம்யுத்தா சோசலிச கட்சி மீண்டும் பிரஜா சோசலிச கட்சியுடன் இணைந்து சோசலிச கட்சியை உருவாக்கியது. 

1969 முதல் 1971 வரை இக்கட்சியின் பொதுச் செயலாளராக ஜார்ஜ் பெர்னாண்டஸ் இருந்தார்.

1964 முதல் 1972 வரை இக்கட்சியின் தலைவராக அனந்த்ராம் ஜெய்ஸ்வால் இருந்தார்

## மேலும் பார்க்கவும்

* இந்தியாவில் உள்ள அரசியல் கட்சிகளின் பட்டியல்

## மேற்கோள்கள்

*  
பகுப்பு:இந்திய அரசியல் கட்சிகள்
பகுப்பு:1964இல் நிறுவப்பட்ட அரசியல் கட்சிகள்
ஒயிலாட்டம் (திரைப்படம்)

**ஒயிலாட்டம்** (*Oyilattam*) 1991 ஆம் ஆண்டு ஆர். சுந்தர்ராஜன் இயக்கத்தில் வெளிவந்த தமிழ்த் திரைப்படமாகும். ஜே. வி. ருக்மாங்கதன் தயாரித்த இப்படத்தில் ஷார்மிளா, ராதாரவி, செந்தில் மற்றும் பலர் நடித்திருந்தனர்.

## நடிகர்கள்
* ஷார்மிளா
* ராதாரவி
* செந்தில்
* அனு மோகன் 
* குமரிமுத்து
* லூசு மோகன்
* சின்னக்கண்ணு (அறிமுகம்)
* பவானி
* கே. கே. சௌந்தர்
* பசி நாராயணன்

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை காளிதாசன் எழுதியிருந்தார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
ஒற்றை ஓநாய் தாக்குதல்

**ஒற்றை ஓநாய் தாக்குதல்** என்பது பயங்கரவாத சிந்தனை கொண்ட தனிமனிதரால் மேற்கொள்ளும் ஒரு பயங்கரவாத தாக்குதல் ஆகும். ஒற்றை ஓநாய் தாக்குதல் முறையில் எந்தவொரு பயங்கரவாத அமைப்பின் உதவியின்றி தனியாக சித்தாந்தத்திற்காக தாக்குதல் நடத்தப்படும்.  பல இடங்களில் வெடிகுண்டு தாக்குதல்கள் நடத்தி நூற்றுக்கணக்கான மனித உயிர்களை கொல்லுதல், தற்கொலை குண்டு தாக்குதல்களும் அடங்கும்.  இந்த ஒற்றை ஓநாய் தாக்குதல்கள் இசுலாமிய அரசு,  அல் காயிதா போன்ற பயஙகரவாத அமைப்புகளின் சித்தாந்தத்தில் உருவானவை. இது போன்ற தாக்குதல்கள் உலகில் பலமுறை நிகழ்த்தப்பட்டுள்ளன. இத்தகைய தாக்குதல்கள் மூலம் பொதுமக்களிடத்தில் பயத்தை தூண்டவும் மற்றும் மக்கள் சிந்திக்கும் விதத்தில் தாக்கத்தை ஏற்படுத்தும்.

## ஒற்றை ஓநாய் தாக்குதல்கள்
ஒற்றை ஓநாய் தாக்குதல்களுக்கு சில எடுத்துக்காட்டுகள்:
* 13 நவம்பர் 2015 அன்று வெள்ளிக்கிழமை அன்று பிரான்சு நாட்டில் இசுலாமிய அரசு பயங்கரவாதிகள் நடத்திய 2015 பாரீஸ் நகரத் தாக்குதல்கள்
* 2019 இலங்கை ஈஸ்டர் நாள் குண்டுவெடிப்புகள்
* கிறைஸ்ட்சேர்ச் பள்ளிவாசல் படுகொலைகள், 2019
## இதனையும் காண்க
* சட்டவிரோத செயல்பாடுகள் தடுப்புச் சட்டம், 1967 (உபா சட்டம்)
* பயங்கரவாத எதிர்ப்பு மற்றும் கடும்போக்குவாத தடுப்புப் பிரிவு
* தேசிய புலனாய்வு முகமை (இந்தியா)

## மேற்கோள்கள்

## வெளி இணைப்புகள்
* Lone Wolf Terrorism in America
* Increasing instances of lone-wolf terrorism in India is a major concern

பகுப்பு:சமயத் தீவிரவாதம்
விவேக் தாக்கூர்

**விவேக் தாக்கூர்** (*Vivek Thakur*) என்பவர் பீகாரைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். தாக்கூர் பீகாரிலிருந்து இந்திய நாடாளுமன்றத்தின் மேலவையான மாநிலங்களவை உறுப்பினராக ஏப்ரல் 2022-ல் தேர்ந்தெடுக்கப்பட்டார். விவேக் தாக்கூர் 2024ஆம் ஆண்டு நடைபெற்ற இந்தியப் பொதுத் தேர்தலில் பீகாரின் நவாதா மக்களவைத் தொகுதியில் போட்டியிட்டு இந்திய நாடாளுமன்றத்தின் மக்களவை உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:பீகார் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
ஆறாவது காலரா பெருந்தொற்று

link=//upload.wikimedia.org/wikipedia/commons/thumb/6/65/Cholera.jpg/220px-Cholera.jpg|thumb| ''லு பெட்டிட் ஆய்விதழில்'' (1912) காலராவைக் கொண்டுவரும் மரணத்தின் படம்.
**ஆறாவது காலரா பெருந்தொற்று** (*sixth cholera pandemic*) (1899-1923) என்பது இந்தியாவில் தொடங்கி 800,000க்கும் அதிகமான மக்களைக் கொன்று, மத்திய கிழக்கு, வட ஆப்பிரிக்கா, கிழக்கு ஐரோப்பா மற்றும் உருசியாவிற்குப் பரவியது.

## வரலாறு
லியோனார்ட் ரோஜர்ஸின் கூற்றுப்படி, அரித்துவார் கும்பமேளாவில் காலரா பெருந்தொற்று முதலில் தோன்றி தொடர்ந்து, பஞ்சாப், ஆப்கானித்தான், பெர்சியா மற்றும் தெற்கு உருசியா வழியாக ஐரோப்பாவிற்குப் பரவியது.
link=//upload.wikimedia.org/wikipedia/commons/thumb/9/92/Marche_de_l%E2%80%99%C3%A9pid%C3%A9mie_chol%C3%A9rique_de_1902_%C3%A0_1910.png/220px-Marche_de_l%E2%80%99%C3%A9pid%C3%A9mie_chol%C3%A9rique_de_1902_%C3%A0_1910.png|thumb| பிரெஞ்சு நிலப்படம் (1911-ல் வெளியிடப்பட்டது) 1902 முதல் 1910 வரை காலரா தொற்றுநோயின் பாதிப்பினைக் காட்டுகிறது.
அமெரிக்காவில் கடைசியாகக் காலரா 1910-1911-ல் தோன்றியது. நீராவிக் கப்பல் *மோல்ட்கே* காலராவால் பாதிக்கப்பட்டவர்களை நாபொலிருந்து நியூயார்க் நகரத்திற்குக் கொண்டு வந்தது. பத்தொன்பதாம் நூற்றாண்டில் தனிமைப்படுத்தப்பட்ட வசதியாகக் கட்டப்பட்ட ஸ்வின்பர்ன் தீவில் பாதிக்கப்பட்டவர்களை விழிப்புடன் சுகாதார அதிகாரிகள் தனிமைப்படுத்தினர். இவர்களுக்கு இந்த தீவு மருத்துவமனையில் சிகிச்சையளித்த சுகாதார ஊழியர் ஒருவர் உட்பட 11 பேர் இறந்தனர்.

1913ஆம் ஆண்டில், உருமேனியத் தரைப்படை, இரண்டாம் பால்கன் போரின் போது பல்கேரியாவை ஆக்கிரமித்தபோது, காலரா பரவியது. இது 1,600 மேற்பட்ட உயிர் இழப்பினை ஏற்படுத்தியது.

## மேலும் பார்க்கவும்

* காலரா வெடிப்புகள் மற்றும் தொற்றுநோய்கள்

## மேற்கோள்கள்

## மேலும் படிக்க

பகுப்பு:இந்தியாவில் கொள்ளை நோய்கள்
பகுப்பு:20 ஆம் நூற்றாண்டில் இந்தியா
பகுப்பு:19 ஆம் நூற்றாண்டில் இந்தியா
சியாலால் மண்டல்

**சியாலால் மண்டல்** (*Jiyalal Mandal*)(3 மார்ச் 1915 - 9 பிப்ரவரி 1973) என்பவர் ஓர் இந்திய அரசியல்வாதி மற்றும் சுதந்திரப் போராட்ட வீரர் ஆவார். இவர் பீகார் மாநிலத்தைச் சேர்ந்தவர். இந்தியத் தேசிய காங்கிரசின் உறுப்பினரான மண்டல் பீகாரின் ககாரியா மக்களவைத் தொகுதிக்கு 1957ஆம் ஆண்டு நடைபெற்ற இந்திய நாடாளுமன்றத் தேர்தலில் போட்டியிட்டு மக்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:1973 இறப்புகள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1915 பிறப்புகள்
பம்போர்

**பம்போர்** (**Pampore**)இந்தியாவின் ஜம்மு காஷ்மீர் ஒன்றியப் பகுதியில் அமைந்த புல்வாமா மாவட்டத்தில் உள்ள நகராட்சி ஆகும். இது மாவட்டத் தலைமையிடமான புல்வாமாவுக்கு வடக்கே 17.4 கிலோ மீட்டர் தொலைவிலும்; மாநிலத் தலைநகரான சிறிநகருக்கு தென்கிழக்கே 16.7 கிலோ மீட்டர் தொலைவிலும் உள்ளது. இது கடல்மட்டத்திலிருந்து 1573 மீட்டர் உயரத்தில் உள்ளது. இப்பகுதியில் குங்குமப்பூ விளைச்சல் அதிகம் உள்ளது. பம்போர் தொடருந்து நிலையத்திலிருந்து 
9 கிலோ மீட்டர் தொலைவில்  சிறிநகர் தொடருந்து நிலையம் அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 17 வார்டுகளும்,  3,389 வீடுகளும் கொண்ட பம்போரா நகரத்தின் மக்கள் தொகை 21,680 ஆகும். அதில் ஆண்கள்  11,00 மற்றும் பெண்கள் 10,673 ஆக உள்ளனர். பாலின விகிதம் 1000 ஆண்களுக்கு 970 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16%  ஆகவுள்ளனர். இதன் சராசரி  எழுத்தறிவு  70.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 0 மற்றும் 69 ஆகவுள்ளனர். 

இதன் மக்கள் தொகையில் இந்துக்கள் 0.12%, இசுலாமியர் 99.56% கிறித்தவர்கள் 0.18%
மற்றும் பிறர் 0.13% ஆகவுள்ளனர்.
## மேற்கோள்கள்

பகுப்பு:புல்வாமா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
மாநிலங்களவைத் தேர்தல்கள் 1991

**மாநிலங்களவைத் தேர்தல்கள் 1991** (*1991 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1991ஆம் ஆண்டு பல்வேறு தேதிகளில் நடத்தப்பட்ட தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1991-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1991-1997 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1997ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

## இடைத்தேர்தல்
1991ஆம் ஆண்டு கீழ்க்கண்ட இடைத்தேர்தல்கள் நடைபெற்றன.

மாநில - உறுப்பினர் - கட்சி

#

## மேற்கோள்கள்

பகுப்பு:மாநிலங்களவைத் தேர்தல்கள்
1918: இந்தியாவில் இன்ஃபுளுவென்சா தொற்றுப்பரவல்

**1918: இந்தியாவில் இன்ஃபுளுவென்சா தொற்றுப்பரவல்** (*1918 flu pandemic in India*) என்பது 1918 மற்றும் 1920க்கு இடையில் உலகளாவிய இன்ஃபுளுவென்சா தொற்றுநோயின் ஒரு பகுதியாக இந்தியாவில் அசாதாரணமான கொடிய இன்ஃப்ளூயன்சா பெருந்தொற்றுநோய் ஏற்பட்டது. இதனை இந்தியாவில் *பாம்பே* *இன்ஃபுளுவென்சா* அல்லது *பாம்பே* காய்ச்சல் என்றும் குறிப்பிடப்படுகின்றனர்.

## நோய்த் தாக்கம்
இந்த தொற்றுநோயினால் 18,00,000 பேர் வரை கொல்லப்பட்டதாக நம்பப்படுகிறது. இந்நோயினால் பாதிக்கப்பட்ட நாடுகளை ஒப்பிடுகையில் இந்தியாவில் இது அதிகம். டேவிட் அர்னால்ட் (2019) குறைந்தது 12,00,000 பேர் இறந்ததாக மதிப்பிடுகிறார். இது மக்கள் தொகையில் 5% ஆகும். 1911 மற்றும் 1921க்கு இடைப்பட்ட பத்தாண்டுகளில் மட்டும் தான் இந்தியாவின் மக்கள்தொகை வீழ்ச்சியடைந்த கணக்கெடுப்புக் காலமாக உள்ளது. இந்தியாவில் பிரித்தானிய பேரரசு ஆட்சிக்கு உட்பட்ட மாவட்டங்களில் இறந்தவர்களின் எண்ணிக்கை 13,88,000 பேர் ஆவர்.

## தொற்று
சூன் 1918-ல் பம்பாயில் தொற்றுநோய் பரவத் தொடங்கியது. சாத்தியமான வழிகளில் ஒன்றாக ஐரோப்பாவில் முதல் உலகப் போர் முடிந்து கப்பல்கள் மூலம்  தாயகம் திரும்பி துருப்புக்கள் மூலம் பரவத்தொடங்கியது. இந்நொய் பின்னர் நாடு முழுவதும் மேற்கு மற்றும் தெற்கிலிருந்து கிழக்கு மற்றும் வடக்கு நோக்கிப் பரவியது. ஆகத்து மாதத்திற்குள் நாடு முழுவதையும் அடைந்தது. இது மூன்று அலைகளாக நாட்டின் பல்வேறு பகுதிகளைத் தாக்கியது. இரண்டாவது அலை இறப்பு விகிதம் மிக அதிகமாக இருந்தது. இறப்பு விகிதம் செப்டம்பர் 1918 கடைசி வாரத்தில் பம்பாயிலும், அக்டோபர் நடுப்பகுதியில் சென்னையிலும், நவம்பர் நடுப்பகுதியில் கல்கத்தாவிலும் உச்சத்தை எட்டியது.

20-40 வயதிற்குட்பட்ட இளைஞர்களை இந்த பெருந்தொற்று மிகக் கடுமையாகப் பாதித்தது. பெண்கள் அதிகமாகப் பாதிக்கப்பட்டனர். 1918ஆம் ஆண்டிற்கான சுகாதார ஆணையரின் அறிக்கையின்படி, ஒரு வாரத்தில் அதிகபட்ச இறப்பு எண்ணிக்கை பம்பாய் மற்றும் சென்னை இரண்டிலும் 200க்கும் அதிகமானது. பருவமழை பெய்யாமை மற்றும் இதன் விளைவாக ஏற்பட்ட பஞ்சம் போன்ற நிலைமைகளால் நோய் பரவுதல் தீவிரமடைந்தது. இது மக்களை உணவின்றி மற்றும் பலவீனமாக ஆக்கியது. மேலும் மக்கள் அடர்த்தியான நகரங்களுக்குச் செல்ல கட்டாயப்படுத்தியது. பெருந்தொற்றின் தீவிரத்தின் விளைவாக, 1919ஆம் ஆண்டில் பிறப்புகள் சுமார் 30 சதவிகிதம் குறைந்தது. 1911-1921 தசாப்தத்தில் இந்தியாவின் மக்கள்தொகை வளர்ச்சி 1.2% ஆக இருந்தது. இது பிரித்தானிய பேரரசு ஆட்சியின் கீழ் இருந்த அனைத்து தசாப்தங்களையும் ஒப்பிடும்போது மிகக் குறைவு ஆகும். இந்திக் கவிஞர் சூர்யகாந்த் திரிபாதி தனது நினைவுக் குறிப்புகளில், "கங்கை இறந்த உடல்களால் வீங்கி இருந்தது" என்று எழுதினார். 1918ஆம் ஆண்டிற்கான துப்புரவு ஆணையரின் அறிக்கை, தகனம் செய்வதற்கு விறகுகள் இல்லாததால், இந்தியா முழுவதும் உள்ள அனைத்து ஆறுகளிலும் உடல்கள் தேங்கியுள்ளன என்று குறிப்பிட்டு இருந்தார்.

இந்தியச் சுதந்திரப் போராட்டத்தின் தலைவரான மகாத்மா காந்தியும் இந்த தீநுண்மியால் பாதிக்கப்பட்டிருந்தார். நாட்டில் சுதந்திர இயக்கத்தில் தொற்றுநோய் குறிப்பிடத்தக்கத் தாக்கத்தை ஏற்படுத்தியது. நாட்டில் உள்ள சுகாதார அமைப்பால் மருத்துவ கவனிப்புக்கான தேவைகள் திடீரென அதிகரித்ததைச் சந்திக்க முடியவில்லை. இதன் விளைவாக ஏற்பட்ட இறப்பு மற்றும் துயரங்களின் எண்ணிக்கை மற்றும் தொற்றுநோயால் ஏற்பட்ட பொருளாதார வீழ்ச்சி ஆகியவை காலனித்துவ ஆட்சிக்கு எதிரான உணர்ச்சியை அதிகரிக்க வழிவகுத்தது

## மேற்கோள்கள்

## மேலும் படிக்க
* 

பகுப்பு:இந்தியாவில் கொள்ளை நோய்கள்
சி. சி. திருநாவுக்கரசு

**சின்னம்மா சிலிகம்மா திருநாவுக்கரசு** (*C. P. Thirunavukkarasu*) என்பவர் புதுச்சேரியைச் சேர்ந்த இந்திய அரசியல்வாதி ஆவார்.இவர் திராவிட முன்னேற்றக் கழக கட்சியின் உறுப்பினர் ஆவார். 1997 முதல் 2003 வரையிலா காலத்திற்கு இந்திய நாடாளுமன்றத்தின் மேல் சபையான மாநிலகளவை உறுப்பினராகப் புதுச்சேரி மாநிலத்தின் சார்பில் தேர்ந்தெடுக்கப்பட்டு பணியாற்றினார். 

## மேற்கோள்கள்


பகுப்பு:புதுச்சேரியைச் சேர்ந்த திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
இலட்சுமன் சிங் யாதவ்

**இலட்சுமன் சிங் யாதவ்** (*Laxman Singh Yadav*) என்பவர் ஓர் இந்திய அரசியல்வாதி ஆவார். இவர் அரியான மாநில பாரதிய ஜனதா கட்சியினைச் சேர்ந்தவர். யாதவ் 2019ஆம் ஆண்டு அரியானா சட்டமன்றத்திற்கு நடைபெற்ற தேர்தலில் பாரதிய ஜனதா கட்சியின் வேட்பாளராக கோசித் தொகுதியில் போட்டியிட்டு அரியானா சட்டமன்றத்திற்கு உறுப்பினராத் தேர்ந்தெடுக்கப்பட்டார். இவர் மீண்டும் 2024ஆம் ஆண்டு அக்டோபர் மாதம் நடைபெற்ற தேர்தலில் மீண்டும் கோசி சட்டமன்றத் தொகுதியில் பாஜக வேட்பாளராகப் போட்டியிட்டு வெற்றி பெற்றார்.

## மேற்கோள்கள்

பகுப்பு:அரியானா மாநில சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1960 பிறப்புகள்
இராம் நிவாசு

**இராம் நிவாசு** (*Ram Niwas*) என்பவர் ஓர் இந்திய அரசியல்வாதி ஆவார். நிவாசு அரியானா மாநிலத்தினைச் சேர்ந்தவர். இவர் 2019ஆம் ஆண்டு நடைபெற்ற அரியானா சட்டமன்றத் தேர்தலில் ஜனநாயக ஜனதா கட்சியின் உறுப்பினராக நர்வானா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:அரியானா மாநில சட்டமன்ற உறுப்பினர்கள்
பகுப்பு:வாழும் மக்கள்
ஓம் பிரகாசு யாதவ்

**ஓம் பிரகாசு யாதவ்** (*Om Parkash Yadav*), என்பவர் அரியானா மாநிலத்தினைச் சேர்ந்த இந்திய அரசியல்வாதி ஆவார். யாதவ் அரியானா மாநிலம் கிசாரில் உள்ள வேளாண்மைப் பல்கலைக்கழகத்தில் வேளாண் அறிவியல் பட்டம் பெற்றுள்ளார். இவர் நர்னால் சட்டமன்றத் தொகுதியை பிரதிநிதித்துவப்படுத்தும் பாஜகவினைச் சார்ந்த அரியானா சட்டமன்ற உறுப்பினர் ஆவார். இவர் 2019ஆம் ஆண்டு நடைபெற்ற அரியானா சட்டமன்றத் தேர்தலில் நார்னௌல் சட்டமன்றத் தொகுதியில் போட்டியிட்டு வெற்றி பெற்றார். ஓம் பிரகாசு யாதவ் 2024ஆம் ஆண்டு அக்டோபர் மாதம் நடைபெற்ற அரியானா சட்டமன்றத் தேர்தலில் நார்னௌல் சட்டமன்றத் தொகுதியில் மீண்டும் போட்டியிட்டு வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:அரியானா மாநில சட்டமன்ற உறுப்பினர்கள்
கிரிசன் இலால் பன்வார்

**கிரிசன் இலால் பன்வார்** (*Krishan Lal Panwar*) என்பவர் அரியானாவைச் சேர்ந்த இந்திய அரசியல்வாதி ஆவார். இவர் அரியானாவில் உள்ள இசுரானா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். பாரதிய கட்சியினைச் சார்ந்த இவர் அரியான மாநிலப் போக்குவரத்து அமைச்சராகவும். இவர் தற்பொழுது இந்திய நாடாளுமன்ற மாநிலங்களவை உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:அரியானா மாநில சட்டமன்ற உறுப்பினர்கள்
பகுப்பு:மாநிலங்களவை உறுப்பினர்கள்
ஓம்பிரகாசு யாதவ்

**ஓம்பிரகாசு யாதவ்** (*Omprakash Yadav*; ) என்பவர் நேபாள அரசியல்வாதி ஆவார். இவர் மாதேசி ஜனாதிகர் மன்றத்தைச் சேர்ந்தவர். 2008ஆம் ஆண்டு நடைபெற்ற அரசியலமைப்புச் சட்டமன்றத் தேர்தலில் இவர் ருபந்தேஹி-6 தொகுதியில் போட்டியிட்டு 12170 வாக்குகளைப் பெற்றுத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:நேபாள அரசியல்வாதிகள்
ஓம் பிரகாசு யாதவ் குல்சாரி

**ஓம் பிரகாசு யாதவ் குல்சாரி** (*Om Prakash Yadav Gulzari*; ) என்பவர் நேபாள அரசியல்வாதி ஆவார். இவர் மாதேசி ஜனாதிகர் மன்றத்தைச் சேர்ந்தவர். 2007-ல், இரண்டு பிராந்திய இளம் பொதுவுடைமை முன்னணி தலைவர்களைக் கொன்றதாக யாதவ் மீது குற்றம் சாட்டப்பட்டது. 2008 அரசியலமைப்புச் சட்டமன்றத் தேர்தலில் இவர் 10612 வாக்குகளைப் பெற்று ரூபந்தேஹி -2 தொகுதியில் போட்டியிட்டுத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:நேபாள அரசியல்வாதிகள்
பாயா தெருபோங்

**பாயா தெருபோங்** (ஆங்கிலம்: *Paya Terubong*; மலாய் மொழி: *Paya Terubong*; சீனம்: 垄尾; ஜாவி: ڤايا تروبوڠ) என்பது மலேசியா, பினாங்கு, ஜார்ஜ் டவுன் நகர்ப் பகுதியில் அமைந்துள்ள ஒரு புறநகர் குடியிருப்புப் பகுதி ஆகும்.

இந்தப் பாயா தெருபோங் புறநகர் குடியிருப்புப் பகுதி, பினாங்கு தீவின் (*Penang Island*) தென்மேற்குப் பகுதியில் ஆயர் ஈத்தாம் (*Air Itam*) நகர்ப் பகுதிக்கு அருகில் அமைந்துள்ளது. அதே வேளையில் ஜார்ஜ் டவுன் நகர மையத்தில் இருந்து சுமார் 7 கி.மீ. (4.3 மைல்) தென்மேற்கில் உள்ளது.

பினாங்கு தீவில் மிகவும் அடர்த்தியான மக்கள் தொகை கொண்ட பகுதிகளில் பாயா தெருபோங் புறநகர்ப் பகுதியும் ஒன்றாகும்.

## பொது

பாயா தெருபோங் நகர்ப்பகுதி 1970-ஆம் ஆண்டுகள் வரை ஒரு வேளாண் கிராமமாக இருந்தது. இருப்பினும் இங்கு பல பத்தாண்டுகளாக நகரமயமாக்கல் நடைபெற்று வருகிறது. அதனால் இந்தப் பகுதியில் உயரமான கட்டடங்கள் அதிகமாய்த் தோன்றி உள்ளன.

1786-ஆம் ஆண்டில் பிரித்தானிய கடல்படைத் தளபதி பிரான்சிஸ் லைட்; பினாங்கு தீவை நிறுவிய காலத்திலேயே பாயா தெருபோங் கிராமமும் நிறுவப்பட்டு விட்டது. முன்பு இருந்தே பல காலமாக இப்பகுதியில் மக்கள் வசித்து வருகின்றனர்.

## சொல் பிறப்பியல்

மலாய் மொழியில் தெருபோங் (*Terubong*) என்று அழைக்கப்படும் ஒரு வகை புல்லின் பெயரால், இந்த இடத்திற்குப் பாயா தெருபோங் என்று பெயரிடப்பட்டது. புல்லின் அறிவியல் பெயர் கிரைத்தோகொக்கும் ஆக்சிபைலம் (*Cyrtococcum Oxyphyllum*).

## வரலாறு

முன்பு காலத்தில் பாயா தெருபோங் ஒரு வேளாண் கிராமமாக இருந்தது. இதற்கு அருகில் ஆயர் ஈத்தாம் (*Air Itam*) கிராமம் இருந்தது. அங்கும் விவசாய பண்ணைகள் உருவாக்கப்பட்டன.

பாயா தெருபோங்கில் இருக்கும் பாயா தெருபோங் சாலை (*Paya Terubong Road*) ஒரு மலைப்பாதையாக இருந்தது. அந்தச் சாலைகள் வழியாகத்தான் வேளாண் பொருள்கள் கொண்டு செல்லப் பட்டன.

### நறுமணப் பொருள்கள்

இன்றைய காலத்தில், பினாங்கில் உள்ள காய்கறிச் சந்தைகளுக்கு பாயா தெருபோங்கில் விளைவிக்கப்படும் நறுமணப் பொருள்கள் மற்றும் காய்கறிப் பொருள்கள் ஏற்றுமதி செய்யப் படுகின்றன.

1980-களில் பினாங்கு தீவில் குடியிருப்புப் பகுதிகளுக்கு நிலப் பற்றாக்குறை ஏற்பட்டது. அதைக் களைவதற்கு அங்கு உயரமான கட்டிடங்கள் கட்டப்பட்டன. அதற்காக மலைச் சரிவுகள் அழிக்கப்பட்டு உயரமான கட்டடங்கள் கட்டப்பட்டன.

### பாயான் லெப்பாஸ் தொழில்துறை மண்டலம்

தொடக்கக் காலத்தில், பெரும்பாலான பாயா தெருபோங் குடியிருப்பாளர்கள் பாயான் லெப்பாஸ் தொழில்துறை மண்டலத்தில் (*Bayan Lepas Free Industrial Zone*) பணிபுரிந்தவர்கள்.

பாயா தெருபோங் நகர்ப் பகுதிக்கும் பாயான் லெப்பாஸ் தொழில்துறை மண்டலத்திற்கும் பாயா தெருபோங் சாலை ஒரே முக்கிய சாலையாக இருந்தது. அந்தச் சாலையைப் பலரும் பயன்படுத்தி வந்தனர்.

பாயா தெருபோங்கில் அண்மைய காலங்களில் மலைக்காடுகள் அழிக்கப்படுவது ஒரு பிரச்சினையாக உள்ளது. பினாங்கு மாநில அரசாங்கம் தக்க நடவடிக்கைகளை எடுத்து வருகிறது. மற்றும் போக்குவரத்து நெரிசல்களும் இங்குள்ள குடியிருப்பாளர்களுக்குப் பெரும் பிரச்சனையாக உள்ளது.

## மேலும் காண்க
* தஞ்சோங் பூங்கா
* தஞ்சோங் தொக்கோங்
* பாயான் லெப்பாஸ்
* பினாங்கு நீரிணை
* ஜார்ஜ் டவுன்
* பத்து பெரிங்கி

## மேற்கோள்கள்

பகுப்பு:மலேசிய நகரங்கள்
பகுப்பு:பினாங்கு மாநிலத்தின் நகரங்கள்‎
பால்ராசு குண்டு

**பால்ராசு குண்டு** (*Balraj Kundu*) என்பவர் ஓர் இந்திய அரசியல்வாதி ஆவார். பாரதிய ஜனதா கட்சி உறுப்பினரான இவர் அரியானா மாநிலத்தினை சேர்ந்தவர். ஆனால் 2019ஆம் ஆண்டு அரியானா சட்டமன்றத் தேர்தலில் இவர் சுயேச்சை வேட்பாளராக மேகாம் சட்டமன்றத் தொகுதியில் போட்டியிட்டு வெற்றிபெற்றார்.

## மேற்கோள்கள்

பகுப்பு:ரோத்தக் மாவட்ட நபர்கள்
பகுப்பு:அரியானா மாநில சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1971 பிறப்புகள்
நிர்மல் இராணி

**நிர்மல் இராணி** (*Nirmal Rani*) என்பவர் அரியானா மாநிலத்தினைச் சேர்ந்த இந்திய அரசியல்வாதி ஆவார். இவர் ரோத்தக்கில் உள்ள மகரிசி தயானந்தா பல்கலைக்கழக்த்தில் முதுகலைப் பட்டம் பெற்றுள்ளார். பாரதிய ஜனதா கட்சியின் உறுப்பினரான இராணி 2019ஆம் ஆண்டு நடைபெற்ற அரியானா சட்டமன்றத் தேர்தலில் கனூரிலிருந்து அரியானா சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:அரியானா மாநில சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1967 பிறப்புகள்
பகுப்பு:அரியானா சட்டமன்ற பெண் உறுப்பினர்கள்
நரேந்தர் குப்தா

**நரேந்தர் குப்தா** (Narender Gupta) என்பவர் இந்திய அரசியல்வாதியும் அரியானா சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினராக உள்ளார். இவர் மீரட் பல்கலைக்கழகத்தில் இளநிலை பட்டம் பெற்றுள்ளார். இக்கட்சியின் சார்பில் 2019ஆம் ஆண்டு அரியானா சட்டமன்றத் தேர்தலில் பரீதாபாத் சட்டமன்றத் தொகுதியில் போட்டியிட்டு அரியானா சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:அரியானா மாநில சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1960 பிறப்புகள்
அம்பிகா சிங் யாதவ்

**அம்பிகா சிங் யாதவ்** (*Ambika Singh Yadav*) என்பவர் இந்திய அரசியல்வாதி ஆவார். பீகாரைச் சேர்ந்த இவர் 2009ஆம் ஆண்டில் நடைபெற்ற பீகார் சட்டமன்றத் தேர்தலில் ராம்கட் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். ஆனால் 2015-ல் நடைபெற்ற தேர்தலில் போட்டியிட்டுத் தோல்வியடைந்தார். இந்த தேர்தலின்போது இவர் இராச்டிரிய ஜனதா தள உறுப்பினராக இருந்தார். பின்னர் 2020-ல், அம்பிகா சிங் யாதவ் இராச்டிரிய ஜனதா தளத்திலிருந்து விலகி பகுஜன் சமாஜ் கட்சியில் சேர்ந்தார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
அஞ்சலிக் கானா மோர்ச்சா

**அஞ்சலிக் கானா மோர்ச்சா** (*Anchalik Gana Morcha*) என்பது அசாம் மாநில இந்திய அரசியல் கட்சியாகும். இக்கட்சி சூன் 2020-ல் அசாமில் தொடங்கப்பட்டது. இதன் தலைவராக இந்திய நாடாளுமன்ற முன்னாள் மாநிலங்களவை உறுப்பினர் அஜித் குமார் புயான் உள்ளார். இது ஐக்கிய முற்போக்குக் கூட்டணியின் ஒரு பகுதியாக உள்ளது. 2021 அசாம் சட்டமன்றத் தேர்தலில் இந்தியத் தேசிய காங்கிரசின் தலைமையின் கீழ் மகாஜோத் (பெரும் கூட்டணி) ஒரு பகுதியாகப் போட்டியிட்டது. அசாமிலிருந்து இந்திய மாநிலங்களவையில் இடம் பெற்றுள்ள ஒரே கட்சி எதிர்க்கட்சியாக இக்கட்சி உள்ளது. 

## மேற்கோள்கள்

பகுப்பு:இந்திய அரசியல் கட்சிகள்
பசுமலை

**பசுமலை** என்ற புறநகர்ப் பகுதி, இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தில் அமைந்துள்ளது. பசுமை மிகுந்த மரங்கள் மற்றும் செடிகள் அதிகம் கொண்ட சிறு குன்று (பசுமலை) சார்ந்த ஊர் இது. 'தேசியம் எனது உடல்; தெய்வீகம் எனது உயிர்'என்று கூறிய இருபதாம் நூற்றாண்டின் அரசியல் தலைவரான 'பசும்பொன் முத்துராமலிங்கத் தேவர்', நூற்பாலை சம்பந்தமாக 'மகாலெட்சுமி ஆலை தொழிலாளர் நலன் கூட்டமைப்பு' என்ற தொழிற்சங்கம் ஏற்படுத்தியது பசுமலையில் தான். 'The Gateway Hotel Pasumalai, Madurai' என்ற ஐந்து நட்சத்திர விடுதி ஒன்று, பசுமலையின் குன்றின் மீது அமைந்துள்ளது.

## அமைவிடம்
கடல் மட்டத்திலிருந்து சுமார் 166 மீட்டர் உயரத்தில் அமைந்துள்ள பசுமலை நகரின் புவியியல் ஆள்கூறுகள்: 9°53'48.5"N, 78°04'36.5"E (அதாவது, 9.896800°N, 78.076800°E) ஆகும்.
## போக்குவரத்து
### சாலைப் போக்குவரத்து
மதுரை நகரின் பல பகுதிகளை சாலை மார்க்கமாக பசுமலை இணைக்கிறது. மேலும், தமிழகத்தின் தென்மாவட்டங்களை இணைக்கும் நெடுஞ்சாலை, பசுமலை வழியாகச் செல்கிறது. அரசு மாநகரப் பேருந்து போக்குவரத்து பணிமனை ஒன்று பசுமலையில் உள்ளது. மதுரை - பெரியார் பேருந்து நிலையம் இங்கிருந்து சுமார் 5 கி.மீ. தொலைவில் உள்ளது.
### தொடருந்து போக்குவரத்து
அருகிலுள்ள திருப்பரங்குன்றம் தொடருந்து நிலையம், இங்கிருந்து சுமார் 2 கி.மீ. தூரத்திலேயே இருக்கிறது. மதுரை சந்திப்பு தொடருந்து நிலையம் சுமார் 6 கி.மீ. தொலைவில் உள்ளது.
### வான்வழிப் போக்குவரத்து
அவனியாபுரத்தில் உள்ள மதுரை வானூர்தி நிலையம், சுமார் 11 கி.மீ. தொலைவில் அமைந்துள்ளது.
## கல்வி
### மேல்நிலைப் பள்ளி
பசும்பொன் முத்துராமலிங்கத் தேவர் தனது பள்ளிப் பருவத்தில், சில வருடங்கள் கல்வி கற்ற 'பசுமலை மேல்நிலைப் பள்ளி' இங்கு தான் உள்ளது.
### கல்லூரிகள்
மன்னர் திருமலை நாயக்கர் கலை மற்றும் அறிவியல் கல்லூரி மற்றும் தமிழ்நாடு இசைக் கல்லூரி ஆகியவை பசுமலையில் உள்ளன. சுமார் இரண்டு கி.மீ. தொலைவில் திருப்பரங்குன்றத்தில் தியாகராசர் பொறியியல் கல்லூரி அமைந்துள்ளது. சுமார் 4 கி.மீ. தொலைவில் மதுரை கல்லூரி (கலைக்கல்லூரி)யும், தமிழ்நாடு பல்தொழில் நுட்பக் கல்லூரியும் உள்ளன.
## ஆன்மீகம்
### கோயில்
அறுபடை வீடுகளில் ஒன்றான திருப்பரங்குன்றம் சுப்பிரமணிய சுவாமி கோயில், இங்கிருந்து சுமார் இரண்டே கி.மீ. தூரத்தில் உள்ளது.
### திருச்சபை
தென்னிந்தியத் திருச்சபை தன் கிளை ஒன்றை பசுமலையில் கொண்டுள்ளது. அதில் முதியோர் வாழ்வில்லம் ஒன்றும் உள்ளடங்கியிருக்கிறது.  
### தர்கா
திருப்பரங்குன்றம் மலை மீது அமைந்துள்ள திருப்பரங்குன்றம் தர்கா இங்கிருந்து சுமார் 3 கி.மீ. தூரத்தில் உள்ளது.
## மேற்கோள்கள்

பகுப்பு:மதுரை
சிலோன்தெல்பூசா காலிசுதா

**சிலோன்தெல்பூசா காலிசுதா** (*Ceylonthelphusa callista*) என்பது  *ஜிகேர்சினுசிடே* குடும்பத்தில் உள்ள நன்னீர் நண்டு சிற்றினமாகும். நக்கிள்ஸ் மலைத்தொடரில் மட்டுமே காணப்படும் இது அகணிய உயிரி ஆகும். இந்தச் சிற்றினம் இலங்கையில் மட்டுமே உள்ளது. இது கடல்மட்டத்திலிருந்து 915 மீட்டர் உயரத்தில் மெதுவாக ஓடும் நீரோடையின் ஓரங்களில் ஈரமான கற்பாறைகளில் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:நண்டுகள்
பகுப்பு:இலங்கை உயிரினங்கள்
கோசி சட்டமன்றத் தொகுதி

**கோசி சட்டமன்றத் தொகுதி** (*Ghosi, Bihar Assembly constituency*) பீகார் சட்டமன்றத்தின் 243 சட்டமன்றத் தொகுதிகளில் ஒன்றாகும்.

நாடாளுமன்றத் தேர்தலுக்கான ஜஹானாபாத் (மக்களவைத் தொகுதியின்) கீழ் இது வருகிறது.

## பகுதிகள்
இந்த தொகுதியில் காகோ தொகுதி, மொடங்கஞ்ச் தொகுதி, கோசி தொகுதி மற்றும் ஜெகனாபாத் மாவட்டத்தின் ஹுலஸ்கஞ்ச் தொகுதியின் ஒன்பது பஞ்சாயத்துகள் அடங்கும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

## வெளி இணைப்புகள்
* 

பகுப்பு:பீகாரின் சட்டமன்றத் தொகுதிகள்
பீனா சிங்

**பீனா சிங்** (*Bina Singh*) என்பவர் ஓர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் இராச்டிரிய ஜனதா தளத்தின் உறுப்பினராக, பீகார் சட்டமன்ற உறுப்பினராக மாக்னார் சட்டமன்றத் தொகுதியிலிருந்து தேர்ந்தெடுக்கப்பட்டார். இவர் முன்னாள் நாடாளுமன்ற உறுப்பினர் ராம கிஷோர் சிங்கின் மனைவி ஆவார். இவர் 2020ஆம் ஆண்டு நடைபெற்ற பீகார் சட்டப் பேரவைத் தேர்தலில் ஐக்கிய ஜனதா தளம் மாநிலத் தலைவர் உமேஷ் சிங் குஷ்வாஹாவை தோற்கடித்தார்.

## மேற்கோள்கள்

பகுப்பு:1960 பிறப்புகள்
பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
அஜித் சர்மா

**அஜித் சர்மா** (*Ajit Sharma*) என்பவர் இந்தியத் தேசிய காங்கிரசைச் சேர்ந்த இந்திய அரசியல்வாதியாக மாறிய தொழிலதிபர் ஆவார். இவர் பீகார் சட்டமன்ற உறுப்பினராக உள்ளார். இவர் 2014, 2015 மற்றும் 2020 பீகார் சட்டப் பேரவைத் தேர்தல்களில் பாகல்பூர் சட்டமன்றத் தொகுதியில் போட்டியிட்டு வெற்றி பெற்றார். இவர் பீகார் சட்டமன்றத்தில் தற்போதைய காங்கிரசு சட்டமன்றக் கட்சித் தலைவராக உள்ளார்.

## தனிப்பட்ட வாழ்க்கை
இவரின் மகள்கள் நேகா சர்மா மற்றும் ஆயிஷா சர்மா பாலிவுட் நடிகைகள் ஆவர்.

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
சகாய் சட்டமன்றத் தொகுதி

**சகாய் சட்டமன்றத் தொகுதி** (*Chakai Assembly constituency*) என்பது இந்தியாவின் பீகார் மாநிலத்தில் உள்ள ஜமூய் மாவட்டத்தில் உள்ள பீகார் சட்டமன்றத் தொகுதிகளுள் ஒன்றாகும். இது ஜமுய் மக்களவைத் தொகுதியின் கீழ் வருகிறது.

## சட்டப் பேரவை உறுப்பினர்கள்

## மேற்கோள்கள்

## வெளி இணைப்புகள்
* 

பகுப்பு:பீகாரின் சட்டமன்றத் தொகுதிகள்
சஞ்சய் பிரசாத்

**சஞ்சய் பிரசாத்** (*Sanjay Prasad*)(பிறப்பு: ஜனவரி 21, 1968) என்பவர் ஓர் இந்திய அரசியல்வாதி ஆவார். இவர் பீகார் மாநிலத்தின் ஜமுயியில் சட்டமன்றத் தொகுதியிலிருந்து பீகார் சட்ட மேலவை உறுப்பினராகப் பணியாற்றினார். இவர் இராச்டிரிய ஜனதா தளம் கட்சியிலிருந்து விலகி ஐக்கிய ஜனதா தளம் கட்சியில் இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:1968 பிறப்புகள்
ஜோதி தேவி

**ஜோதி தேவி** (*Jyoti Devi*) பீகாரைச் சேர்ந்த இந்திய அரசியல்வாதி ஆவார். இவர் பீகார் சட்டமன்ற உறுப்பினர் ஆவார். 2020ஆம் ஆண்டு நடைபெற்ற பீகார் சட்டப் பேரவைத் தேர்தலில் ஹிந்துஸ்தானி அவாம் மோர்ச்சா (மதச்சார்பற்ற) கட்சி சார்பாக பரசத்தி சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
சிலோன்தெல்பூசா திவா

**சிலோன்தெல்பூசா திவா** (*Ceylonthelphusa diva*) என்பது  *ஜிகேர்சினுசிடே* குடும்பத்தில் உள்ள பத்துகாலிகள் வரிசையினைச் சார்ந்த சிற்றினமாகும்.

*சிலோன்தெல்பூசா திவா* சிற்றினமானது பன்னாட்டு இயற்கைப் பாதுகாப்புச் சங்க செம்பட்டியலில் அருகிய இனமாக உள்ளது. இந்த சிற்றினம் எதிர்காலத்தில் அழியும் அபாயத்தை எதிர்கொண்டுள்ளது. பன்னாட்டு இயற்கைப் பாதுகாப்புச் சங்கம் இதன் நிலையினை 2008-ல் மதிப்பாய்வு செய்தது.
## மேற்கோள்கள்

## மேலும் படிக்க

* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இலங்கை உயிரினங்கள்
பகுப்பு:நண்டுகள்
இராம் பாலி சிங் யாதவ்

**இராம் பாலி சிங் யாதவ்** (*Ram Bali Singh Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். யாதவ் 2020ஆம் ஆண்டு நடைபெற்ற பீகார் சட்டமன்றத் தேர்தலில் இந்தியப் பொதுவுடைமைக் கட்சி (மா-லெ)  வேட்பாளராக கோசி சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
கவிதா தேவி

**கவிதா தேவி** (*Kavita Devi*) என்பவர் பீகாரி மாநிலத்தினைச் சேர்ந்த இந்திய அரசியல்வாதி ஆவார். இவர் பீகார் சட்டமன்ற உறுப்பினர் ஆவார். கவிதா தேவி 2020 பீகார் சட்டப் பேரவைத் தேர்தலில் பாரதிய ஜனதா கட்சி சார்பாகக் கோடா சட்டப்பேரவைத் தேர்தலில் போட்டியிட்டு வெற்றிபெற்றார்.

## மேற்கோள்கள்

பகுப்பு:1975 பிறப்புகள்
பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
முகேசு குமார் யாதவ்

**முகேசு குமார் யாதவ்** (*Mukesh Kumar Yadav*) என்பவர் பீகாரைச் சேர்ந்த இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். இவர்  2009-ல் *இந்தி வித்யாபித் தியோகர்*, (ஜார்கண்ட்) நிறுவனத்தில் இளங்கலைப் பட்டம் பெற்றுள்ளார். யாதவ் 2020 பீகார் சட்டப் பேரவைத் தேர்தலில் இராச்டிரிய ஜனதா தளம் சார்பில் பாஜ்பட்டி சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
பாஜ்பட்டி சட்டமன்றத் தொகுதி

thumb| இராம்பால் மண்டல் கோபுர பகுதி
**பாஜ்பதி சட்டமன்றத் தொகுதி** *(Bajpatti Assembly constituency*) என்பது இந்தியாவின் பீகார் மாநிலத்தில் உள்ள சீதாமரி மாவட்டத்தில் உள்ள ஒரு சட்டமன்றத் தொகுதி ஆகும்.

## கண்ணோட்டம்
ஆணை எண் 27, 2008ஆம் ஆண்டு நாடாளுமன்ற மற்றும் சட்டமன்றத் தொகுதிகளின் எல்லை நிர்ணய ஆணைப்படி பாஜ்பதி சட்டமன்றத் தொகுதி பின்வரும் பகுதிகளை உள்ளடக்கியது: பாஜ்பதி மற்றும் பொக்காரா சமூக மேம்பாட்டுத் தொகுதிகள்; நான்பூர் சிடி பகுதியின் பிரார், பதியன், ஜானிபூர், பஹேரா ஜாஹித்பூர், டோர்பூர், மஜ்ஹவுர், ரசூல்கஞ்ச் உர்ஃப் கொய்லி, நான்பூர் உத்தரி, நான்பூர் தக்ஷினி, தாத்ரி, சிர்சி மற்றும் கௌரி கிராம ஊராட்சிகள்.

பாஜ்பதி சட்டமன்றத் தொகுதியானது சீதாமரிகி நாடாளுமன்ற மக்களவைத் தொகுதின் கீழ் வருகின்றது.

## சட்டமன்ற உறுப்பினர்கள்

## மேற்கோள்கள்

## வெளி இணைப்புகள்
* 
பகுப்பு:பீகாரின் சட்டமன்றத் தொகுதிகள்
நீலம் மாவட்டம்

**நீலம் மாவட்டம்** (*Neelum District*) என்பது பாக்கித்தானின் நிர்வாகப் பகுதியான ஆசாத் காஷ்மீருக்குள் அமைந்துள்ள 10 மாவட்டங்களில் வடக்கே உள்ள ஒரு மாவட்டமாகும். மாவட்டத்தில் சுமார் 191,000 மக்கள் (2017 நிலவரப்படி) உள்ளனர்.  2005 காஷ்மீர் நிலநடுக்கத்தின்போது பாக்கித்தானில் மிக மோசமாக பாதிக்கப்பட்ட பகுதிகளில் இதுவும் ஒன்றாகும்.

## அமைவிடம்
வடக்கு மற்றும் வடகிழக்கில் தயமர் மாவட்டம், ஆஸ்தோர் மாவட்டம் மற்றும் கில்கிட்-பால்டிஸ்தானின் ஸ்கர்டு மாவட்டம், தெற்கில் குப்வாரா மாவட்டம் மற்றும் ஜம்மு மற்றும் காஷ்மீரின் பந்திபோரா மாவட்டம் , தென்மேற்கில் முசாஃபராபாத் மாவட்டம் மற்றும் மேற்கில் பாக்கித்தானின் கைபர் பக்துன்க்வா மாகாணத்தின் மன்சேரா மாவட்டம் ஆகியவற்றின் எல்லையாக இது உள்ளது. இந்தியப் பிரிப்புக்கு முன் நீலம் பள்ளத்தாக்கு *கிசன்கங்கா* என்று அறியப்பட்டது. பின்னர் கிராமத்திற்கு நீலம் என மறுபெயரிடப்பட்டது.  

## மொழிகள்
மாவட்டத்தில் பல மொழிகள் பேசப்படுகின்றன. இந்துகோ என்பது முதன்மையாக பேசப்படுகிறது. இது அப்பகுதியில் பரவலான தகவல்தொடர்பு மொழியாகவுள்ளது. மேலும் இது பிற மொழி சமூகங்களின் கிட்டத்தட்ட அனைத்து உறுப்பினர்களாலும் பூர்வீக அல்லது பூர்வீக மட்டத்தில் பேசப்படுகிறது. அவர்களில் பலர் தங்கள் மொழியை கைவிட்டு இந்துகோவிற்கு மாறுகிறார்கள் .  இந்த மொழி பொதுவாக *பர்மி* (அல்லது *பரிமி*, *பரிம்* ) என்று அழைக்கப்படுகிறது. இது காஷ்மீரி வார்த்தையான அபரிம் என்பதிலிருந்து தோன்றியிருக்கலாம்.  
## கல்வி
பாக்கித்தான் மாவட்ட கல்வி தரவரிசை 2017 ன் படி, அலிஃப் அய்லான் வெளியிட்ட அறிக்கையின்படி, நீலம் மாவட்டம் கல்வி தொடர்பான தரவரிசையில் தேசிய அளவில் 60.87 மதிப்பெண்களுடன் 58வது இடத்தில் உள்ளது. நீலம் மாவட்டம் ஆசாத் காஷ்மீர் முழுவதிலும் குறைந்த தரவரிசையில் உள்ள மாவட்டமாகும்.

## இதனையும் பார்க்கவும்

* கன்சா பள்ளத்தாக்கு
* நால்தார் பள்ளத்தாக்கு
* சுவாத் ஆறு
* கலாசா பள்ளத்தாக்குகள்
* கும்ரத்து பள்ளத்தாக்கு
* சாரதா பீடம்

## சான்றுகள்

## உசாத்துணை
*
*
*
*
*
## வெளி இணைப்புகள்
*Neelum Valley-AJ&K Tourism & Archaeology Department 

பகுப்பு:ஆசாத் காஷ்மீர்
பகுப்பு:பாக்கித்தானின் மாவட்டங்கள்
பகுப்பு:ஆசாத் காசுமீரின் மாவட்டங்கள்
ககன் பள்ளத்தாக்கு

**ககன் பள்ளத்தாக்கு** ( *Kaghan Valley *) என்பது பாக்கித்தானின் கைபர் பக்துன்க்வாவின் மன்சேரா மாவட்டத்தில் அமைந்துள்ள ஒரு அல்பைன் பள்ளத்தாக்காகும். பள்ளத்தாக்கு வடக்கு பாக்கித்தானில் 155 கிலோமீட்டர்கள் (96 மைல்) தூரத்தை உள்ளடக்கியது. அதன் குறைந்த உயரமான 650 மீ (2,134 அடி) இலிருந்து 4,170 மீ (13,690 அடி) பாபுசர் கணவாயில் அதன் உயரமான இடம் வரை உயர்ந்துள்ளது. 2005 ஆம் ஆண்டு ஏற்பட்ட காஷ்மீர் நிலநடுக்கத்தால் ஏற்பட்ட நிலச்சரிவுகள், பள்ளத்தாக்கிற்குச் செல்லும் பல பாதைகளை அழித்தன. இருப்பினும் சாலைகள் பெரும்பாலும் புனரமைக்கப்பட்டுள்ளன. ககன், பாக்கித்தானின் மிகவும் பிரபலமான சுற்றுலாத்தலமாகும்.

## நிலவியல்
ககன் பள்ளத்தாக்கு பாக்கித்தானின் கைபர் பக்துன்க்வாவில் அமைந்துள்ளது. (முன்னர் வடமேற்கு எல்லைப்புற மாகாணம் என்று அறியப்பட்டது). மேலும் வடக்கு மற்றும் கிழக்கில் முறையே கில்கிட்-பால்டிஸ்தான் மற்றும் ஆசாத் காஷ்மீர் ஆகிய பாக்கித்தானின் நிர்வாகப் பகுதிகளின் எல்லையாக உள்ளது. 155 கிலோமீட்டர் நீளமுள்ள பள்ளத்தாக்கு கீழ் இமயமலைத்தொடரால் சூழப்பட்டுள்ளது. இதன் விளைவாக அல்பைன் காலநிலை மற்றும் பைன் காடுகள் மற்றும் ஆல்பைன் புல்வெளிகள் பரவுகின்றன. குன்கார் ஆற்றின் ஓட்டத்துடன், பள்ளத்தாக்கில் பனிப்பாறைகள், படிகங்கள் போன்ற தெளிவான ஏரிகள், அருவிகள் மற்றும் உறைபனி மலை நீரோடைகள் உருஆகின்றன. ககன் அதன் இயற்கை அழகு மற்றும் நிலப்பரப்புகளுக்கு பிரபலமானது. இதன் விளைவாக உள்ளூர்வாசிகள் மற்றும் சுற்றுலாப் பயணிகள் மத்தியில் கோடைகாலத்தைக் கழிக்கும் பிரபல இடமாக இது உள்ளது.

## அணுகல்
பாலாகோட் வழியாக மன்சேரா மற்றும் ஆப்டாபாத் வழியாக சாலை மூலம் ககன் பள்ளத்தாக்கை அடையலாம். பாலாகோட்டில், பொதுப் பேருந்துகள் மற்றும் பிற வாகனப் போக்குவரத்தைப் பயன்படுத்தியும் பள்ளத்தாக்குக்குச் செல்லலாம். கூடுதலாக, ககன் பள்ளத்தாக்கை பெசாவர் அல்லது இஸ்லாமாபாத்திலிருந்து அபோதாபாத் அல்லது மன்சேரா வரை வாகனத்தில் செல்லலாம். சுற்றுலாப் பயணிகள் ஒரு வாடகை வாகனம் அல்லது கிடைக்கக்கூடிய பிற பொதுப் போக்குவரத்து மூலம் பள்ளத்தாக்கிற்குச் செல்லலாம்.

பள்ளத்தாக்கு கோடையில் எப்போதும் அணுகக்கூடியது. மேலும், குளிர்காலத்தில் பார்வையாளர்களுக்கு மூடப்படும். ஏனெனில், பனியாறுகள் குளிர்காலத்தில் ககனுக்குச் செல்லும் சாலைகளைத் தடுக்கின்றன. இருப்பினும் இந்த பனிப்பாறைகள் பொதுவாக பிப்ரவரி மற்றும் ஏப்ரல் மாதங்களில் உருகும். மே முதல் செப்டம்பர் இறுதி வரை, சாலைகளும், பாபுசார் கணவாயும் திறந்திருக்கும். மே மாதத்தில், வெப்பநிலை  வரை அடையலாம் மற்றும்  வரை குறையும்.

## இதனையும் பார்க்கவும்

* கும்ரத்து பள்ளத்தாக்கு
* நால்தார் பள்ளத்தாக்கு
* நீலம் மாவட்டம்
* சுவாத் மாவட்டம்

## சான்றுகள்

பகுப்பு:பாக்கித்தானிலுள்ள மலைவாழிடங்கள்
பகுப்பு:Coordinates on Wikidata
பகுப்பு:வடக்கு நிலங்கள்
பகுப்பு:கைபர் பக்துன்வா மாகாணம்
பகுப்பு:பாக்கித்தான் பள்ளத்தாக்குகள்
பாபுசர் கணவாய்

thumb|280x280px| பாபுசர் கணவாய்
thumb| பாபுசார் கண்வாயின் மேல் பகுதி
**பாபுசர் கணவாய்** (*Babusar Pass*) அல்லது **பாபுசார் டாப்** ( *Babusar Top*) (உயரம்  )   என்பது பாக்கித்தானின் வடக்கே 150 கிமீ (93 மைல்கள்) நீளமுள்ள ககன் பள்ளத்தாக்கின் ஒரு மலைப்பாதையாகும்  இது காரகோரம் நெடுஞ்சாலைலையில் சிலாசுடன் தக் நலா வழியாக இணைக்கிறது. ககன் பள்ளத்தாக்கின் மிக உயரமான இடமாகவும் இது உள்ளது. தானுந்துகளால் இதனை எளிதில் அணுக முடியும்.

பாபுசர் கணவாய் கைபர் பக்துன்வாவை கில்கிட்-பால்டிஸ்தானுடன் இணைக்கிறது.  பாக்கித்தானின் மிகவும் ஆபத்தான பாதைகளில் இதுவும் ஒன்றாகும். உலகிலேயே மிகவும் ஆபத்தான மலைச் சரிவுகளால் இங்கு ஒவ்வொரு ஆண்டும் பல மரணங்கள் நிகழ்கின்றன.  16 ஆம் நூற்றாண்டின் முற்பகுதியில் முகலாயப் பேரரசர் பாபுர் இந்தப் பகுதி வழியாகச் சென்றதால் உருவான பாபுசர் டாப் முதலில் பாபர் டாப் என்று அழைக்கப்பட்டது. இருப்பினும், தற்போது இது பொதுவாக பாபுசர் டாப் என்று குறிப்பிடப்படுகிறது. 

## காலநிலை
கோடை காலத்தில் (மே முதல் செப்டம்பர் வரை) ககன் பள்ளத்தாக்கு சிறப்பானதாக இருக்கும். மே மாதத்தில், அதிகபட்ச வெப்பநிலை 11 °C (52 °F) ஆகவும், குறைந்தபட்ச வெப்பநிலை 3 °C (37 °F) ஆகவும் இருக்கும். சூலை நடுப்பகுதியிலிருந்து செப்டம்பர் இறுதி வரை நரனுக்கு அப்பால் உள்ள பாதை பாபுசார் கணவாய் வரை திறந்திருக்கும். இருப்பினும், மழைக்காலம் மற்றும் குளிர்காலங்களில் போக்குவரத்து தடைசெய்யப்படுகிறது. ககன் பகுதியை இஸ்லாமாபாத்  அல்லது பெசாவர் நகரங்கள் வழியாக சாலை வழியாக அணுகலாம்.

## நிலவியல்
காஷ்மீரில் இருந்து மன்சேரா மாவட்டத்திற்குள் நுழையும் மலைத்தொடர்கள் மாபெரும் இமயமலையின் கிளைகள் ஆகும். ககன் பள்ளத்தாக்கில், பாபுசர் டாப் உட்பட மலை அமைப்பு மிக உயரமானது. குன்கர் ஆற்றின் வலது கரையில் இந்த மலைத்தொடர் உள்ளது. மேலும் இது 17,000 அடிக்கு மேல் உயரமான மாலிகா பர்பத் என்று அழைக்கப்படும் ஒரு சிகரத்தைக் கொண்டுள்ளது.  இது பள்ளத்தாக்கிலேயே மிக உயரமானது கூட. 

மலைகளில் புல்வெளிகளும் காணப்படுகின்றன. இங்கு குஜ்ஜர்கள் மற்றும் பிற நாடோடிகள் கோடையில் தங்கள் செம்மறி ஆடுகள் மற்றும் பிற கால்நடைகளை மேய்ச்சலுக்கு அழைத்து வருவதன் மூலம் இடம்பெயர்கின்றனர். இங்கும், ககன் போன்று, அடர்ந்த காடுகள் இயற்கையாகவே அமைந்துள்ளன. இருப்பினும், விரிவான சுரண்டல் காரணமாக, அடர்ந்த காடுகள் பொதுவாக அணுக முடியாத பகுதிகளில் காணப்படுகின்றன.
வலது|thumb| பாபுசர் கணவாய்
[வலது|thumb| [கில்கித்தை அடைய தேசிய நெடுஞ்சாலை எண்-15  ஐப் பயன்படுத்தும் ஓட்டுநர்களுக்கு சவாலான சாலை வளைவுகள் காத்திருக்கின்றன.]]
thumb| பாபுசர் டாப்பில் இருந்து பல்வேறு இடங்களுக்கு செல்லும் பாதை மற்றும் தூரம் பற்றிய சுருக்கமான தகவல்களைக் காட்டும் ஒரு அறிவிப்புப் பலகை
thumb| பாபுசர் கணவாய் மேலிருந்து பாபுசர் பள்ளத்தாக்கின் காட்சி.
## இதனையும் பார்க்கவும்

* குஞ்செராப் கணவாய்
* பர்ஸில் கணவாய்
* கைபர் கணவாய்

## சான்றுகள்

பகுப்பு:கைபர் பக்துன்வா மாகாணம்
பகுப்பு:பாக்கித்தான் கணவாய்கள்
பெர்பிரின்கியா இண்டிகிரா

**பெர்பிரின்கியா இண்டிகிரா** (*Perbrinckia integra*) என்பது இலங்கையில் மட்டுமே காணப்படும்  ஜிகேர்சினுசிடே குடும்பத்தைச் சேர்ந்த நன்னீர் நண்டு சிற்றினமாகும். வாழ்விட அழிவு மற்றும் மனித குறுக்கீடு காரணமாக இச்சிற்றினம் பாதிக்கப்படக்கூடியவை என வகைப்படுத்தப்பட்டுள்ளது. சிவனொளிபாத மலைப் பகுதியைச் சுற்றி மட்டுமே இந்த சிற்றினம் காணப்படுகிறது. இவை ஈரமான பாறைகளுக்கு அடியிலும், நீர் ஆதாரங்களுக்கு அருகிலும் வாழ்வதாக அறியப்படுகிறது.

## மேற்கோள்கள்


பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
மலகண்ட் கணவாய்

**மலகண்ட் கணவாய்** (*Malakand Pass* ) என்பது பாக்கித்தானின் கைபர் பக்துன்க்வாவில் உள்ள மலகண்ட் மாவட்டத்தில் உள்ள ஒரு மலைப்பாதையாகும் .

கணவாய்க்குச் செல்லும் சாலை தர்கை என்னுமிடத்திலிருந்து தொடங்குகிறது. கணவாய்க்கு குறுக்கே உள்ள சாலை நல்ல நிலையில் உள்ளது, ஆனால் அதிக அளவு பெரிய சரக்கு வாகனங்களால் அடிக்கடி போக்குவரத்து நெரிசல் ஏற்படுகிறது. கணவாய்க்கு ஒரு கிலோமீட்டர் முன் கீழே பள்ளத்தாக்கில் சுவாத் கால்வாயைக் காணலாம். இது சுவாத் ஆற்றில் இருந்து மலகண்ட் கணவாய்க்கு அடியில் உள்ள ஒரு சுரங்கப்பாதை வழியாக மர்தானைச் சுற்றியுள்ள சமவெளிகளுக்கு நீர் செல்வதற்காக ஆங்கிலேயர்களால் கட்டப்பட்டது.

இடதுபுறத்தில், கணவாய்க்கு மேல் உள்ள சாலையில் மலகண்ட் கோட்டை அமைந்துள்ளது. கணவாயின் மறுபுறத்தில், பட்கேலா என்ற சந்தை நகரத்தின் வழியாகச் சாலை ஒன்று செல்கிறது. அதற்கு மேலே ஒரு இந்து ஷாகிகளின் கோட்டை உள்ளது. சித்ரால் போரின் போது கணவாயில் ஒரு போர் நடந்தது. பேரரசர் பகதூர் ஷாவின் மகனும், பேரரசர் ஔரங்கசீப்பின் பேரனுமான முகலாய இளவரசர் இரபி-உஷ்-ஷானின் இல்லமாகவும் இந்தக் கோட்டை இருந்தது.

## வரலாறு
இது 1895 இல் சித்ரால் போரின் போது முக்கியத்துவம் பெற்றது. சர் ராபர்ட் லோவின் முன்னேற்றத்தைத் தடுக்க 7000 பஷ்தூன்கள் அங்கே தங்க வைக்கப்பட்டிதிருந்தனர். ஆனால் அவர்கள் ஆங்கிலேயர்களால் எளிதில் விரட்டப்பட்டனர். முற்றுகை முடிந்ததும், சித்ராலுக்குச் செல்லும் சாலையைக் காக்க மலக்கண்டில் ஒரு பாதுகாப்பு முகாம் அமைக்கப்பட்டது. 1897 ஆம் ஆண்டு எல்லைப் பகுதி எழுச்சியின் போது, 700 பேர் கொல்லப்பட்ட மலகண்ட் மீதும், 2000 பேர் கொல்லப்பட்ட சக்தாராவின் அருகில் உள்ள காவல் அரண் மீதும் சுவாத்திகள் உறுதியான தாக்குதலை நடத்தினர். 

## சான்றுகள்

பகுப்பு:கைபர் பக்துன்வா மாகாணம்
பகுப்பு:பாக்கித்தான் கணவாய்கள்
காயத்ரி தேவி (பீகார்)

**காயத்ரி தேவி** என்ற **காயத்ரி யாதவ்** (பிறப்பு 1964) பீகாரைச் சேர்ந்த பாரதிய ஜனதா கட்சியின் உறுப்பினர் ஆவார். இவர் 2015-ல் பீகார் சட்டமன்றத் தேர்தலில் பரிகார் சட்டமன்றத் தொகுதியில் போட்டியிட்டு வெற்றி பெற்றார்.

## ஆரம்ப வாழ்க்கை மற்றும் கல்வி
தேவி பீகார் மாநிலத்தில் உள்ள முசாபர்பூர் மாவட்டத்தில் உள்ள கொய்லி பிரான் என்ற கிராமத்தில் பிறந்தார். இவர் 9ஆம் வகுப்பு வரை கல்வி பயின்றுள்ளார்.

## வாழ்க்கை
தேவி பாஜக முன்னாள் சட்டமன்ற உறுப்பினர் இராம் நரேசு பிரசாத் யாதவின் மனைவி ஆவார். இவரின் கணவர் இராம் நரேசு யாதவ், சீதாமரி ஆட்சியர் அலுவலகத்தில் துப்பாக்கிச் சூடு நடத்திய வழக்கில் சிறையில் உள்ளார்.

## அரசியல்
1990ல் தேவி அரசியலில் சேர்ந்தார். சீதாமரி பாஜக பெண் பிரிவில் பல்வேறு பதவிகளை வகித்துள்ளார். 2015ஆம் ஆண்டு நடைபெற்ற பீகார் சட்டசபைத் தேர்தலில் பரிகார் சட்டமன்றத் தொகுதியில் பாஜக வேட்பாளராகப் போட்டியிட்டார். இவர் தனது நெருங்கிய போட்டியாளரான இராச்டிரிய ஜனதா தள ராம்சந்திர பூர்வேவை தோற்கடித்தார்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்றத்தின் முன்னாள் உறுப்பினர்கள்